《南禅寺》
宋代·熊浚明

老榕挹翠拂双垣，流水相通郭外村。一竹便堪胜谓亩，千花应不羡桃源。

渔樵小径斜通市，鸡犬谁家半掩门。最好风光孤坐处，亭亭海月破黄昏。

作者简介：熊浚明，哲宗绍圣中知长溪县（清乾隆《福宁府志》卷一五）。徽宗崇宁元年（一一○二）入党籍，为邪上等（《宋会要辑稿》职官六八之三）。《宋诗纪事补遗》卷三五谓“南昌人，政和八年进士”，核清乾隆《南昌府志》卷三七，实为熊俊民，与此非一人。